Zápisnica č. 2/2017

**z verejného zasadnutia obecného zastupiteľstva konaného dňa 22. 03. 2017**

**na Obecnom úrade v Dolnom Hričove**

|  |
| --- |
| **Prítomní:** |
| Starosta obce: | Ing. Peter Zelník |
| Zástupca starostu obce: | Pavol Ballay - prítomný od 13. bodu programu  |
| Poslanci OZ: | Ing. Michal Ballay - prítomný po 18. bod programuŠtefan Hôrečný Ján HrazdíraBibiána OdváhováIng. Jozef Vršanský |
| Zamestnanci OcÚ: | Rudolfa Sládková |
| Hlavný kontrolór obce: | Mária Rapánová |
| Hostia: | podľa prezenčnej listiny  |
| Ospravedlnení: | prof. Dr. Ing. Martin DeckýMarián Medzihorský Marta Rašovcová |

## K bodu 1:

**Otvorenie rokovania, potvrdenie jeho uznášaniaschopnosti a schválenie programu**

Verejné zasadnutie obecného zastupiteľstva otvoril a viedol starosta obce, Ing. Peter Zelník. Privítal všetkých prítomných.

Ing. Peter Zelník, starosta obce, skonštatoval, že zasadnutie je zvolané v súlade so zákonom číslo 369/1990 Zb. o obecnom zriadení v znení neskorších predpisov. Z celkového počtu 9 poslancov bolo prítomných 5 poslancov, čím bolo OZ uznášaniaschopné. Rokovanie sa riadilo nasledovným programom:

1. Otvorenie rokovania, potvrdenie jeho uznášaniaschopnosti a schválenie programu
2. Určenie zapisovateľa a overovateľov zápisnice
3. Schválenie zápisnice z predchádzajúceho zasadnutia
4. Schválenie písomného vyhotovenia uznesení a kontrola plnenia uznesení
5. Vyhodnotenie, posúdenie a rozhodnutie o priamom predaji majetku obce Dolný Hričov 1/2017
6. Informácie JUDr. Mária Buksu
7. VZN č. 1/2017 o určení miesta a času zápisu dieťaťa na plnenie povinnej školskej dochádzky
8. Pridelenie 3-izbového bytu v nájomnom dome 16 b.j., ul. Školská, Dolný Hričov
9. Žiadosť o zriadenie práva zodpovedajúce vecnému bremenu - p. Margaréta Klimová
10. Návrh na zámenu nehnuteľností vo vlastníctve obce za nehnuteľnosti FO - manželov Hanuliakových
11. Návrh na vypracovanie PD na rekonštrukciu obecnej hasičskej stanice
12. Schválenie mandátu starostovi obce k vysporiadaniu majetkovo-právnych vzťahov pod budovou Domu služieb
13. Vypracovanie PD na rekonštrukciu Domu služieb administratívna budova a tepelno-energetický audit
14. Zmluva o spolupráci s firmou RIVERNET, s.r.o., Kotešová
15. Doplnenie člena obecnej rady
16. Projekt Schwarzenegger
17. Informácie starostu obce :

- Dotácia na spracovanie územno-plánovacej dokumentácie, zvolanie zhromaždenia občanov obce Dolný Hričov a miestnej časti Peklina

- Eurofondy na zníženie energetickej náročnosti verejných budov

- Káblový distribučný systém

1. Informácie zástupcu starostu, hlavného kontrolóra, poslancov a predsedov komisií
2. Diskusia
3. Návrh a schválenie uznesenia

21. Záver

**Uznesenie č. 32/2017**

Obecné zastupiteľstvo v Dolnom Hričove

*schvaľuje:*

program zasadnutia obecného zastupiteľstva.

|  |  |
| --- | --- |
| Prítomní poslanci (menovite): | 5 poslancov - Ing. Michal Ballay, Štefan Hôrečný, Ján Hrazdíra Bibiána Odváhová, Ing. Jozef Vršanský |
| Ospravedlnení poslanci (menovite): | 4 poslanci - Pavol Ballay, prof. Dr. Ing. Martin Decký, Marián Medzihorský, Marta Rašovcová |
| Hlasovali za (menovite): | 5 poslancov - Ing. Michal Ballay, Štefan Hôrečný, Ján Hrazdíra, Bibiána Odváhová, Ing. Jozef Vršanský |
|  proti (menovite): | 0 poslancov |
|  zdržali sa (menovite): | 0 poslancov  |

## K bodu 2:

**Určenie zapisovateľa a overovateľov zápisu**

Za zapisovateľku určil starosta obce, Ing. Peter Zelník, pracovníčku obecného úradu *p.* *Rudolfu Sládkovú*, za overovateľov poslancov OZ *p. Štefana Hôrečného* a*p. Bibiánu Odváhovú.*

**Uznesenie č. 33/2017**

Obecné zastupiteľstvo v Dolnom Hričove

*schvaľuje:*

zapisovateľku p. Rudolfu Sládková a overovateľov zápisnice poslancov obecného zastupiteľstva p. Štefana Hôrečného a p. Bibiánu Odváhovú.

|  |  |
| --- | --- |
| Prítomní poslanci (menovite): | 5 poslancov - Ing. Michal Ballay, Štefan Hôrečný, Ján Hrazdíra Bibiána Odváhová, Ing. Jozef Vršanský |
| Ospravedlnení poslanci (menovite): | 4 poslanci - Pavol Ballay, prof. Dr. Ing. Martin Decký, Marián Medzihorský, Marta Rašovcová |
| Hlasovali za (menovite): | 5 poslancov - Ing. Michal Ballay, Štefan Hôrečný, Ján Hrazdíra, Bibiána Odváhová, Ing. Jozef Vršanský |
|  proti (menovite): | 0 poslancov |
|  zdržali sa (menovite): | 0 poslancov  |

**K bodu 3:**

**Schválenie zápisnice z predchádzajúceho zasadnutia**

Poslancom obecného zastupiteľstva bola predložená zápisnica č. 1/2017. K zápisnici č. 1/2017 z verejného zasadnutia obecného zastupiteľstva konaného dňa 22.02.2017 na obecnom úrade z radov poslancov neboli prednesené žiadne pozmeňujúce a doplňujúce návrhy.

**Uznesenie č. 34/2017**

Obecné zastupiteľstvo v Dolnom Hričove

*schvaľuje:*

zápisnicu č. 1/2017 z verejného zasadnutia obecného zastupiteľstva konaného dňa 22.02.2017.

|  |  |
| --- | --- |
| Prítomní poslanci (menovite): | 5 poslancov - Ing. Michal Ballay, Štefan Hôrečný, Ján Hrazdíra Bibiána Odváhová, Ing. Jozef Vršanský |
| Ospravedlnení poslanci (menovite): | 4 poslanci - Pavol Ballay, prof. Dr. Ing. Martin Decký, Marián Medzihorský, Marta Rašovcová |
| Hlasovali za (menovite): | 5 poslancov - Ing. Michal Ballay, Štefan Hôrečný, Ján Hrazdíra, Bibiána Odváhová, Ing. Jozef Vršanský |
|  proti (menovite): | 0 poslancov |
|  zdržali sa (menovite): | 0 poslancov  |
|  |  |

## K bodu 4:

**Schválenie písomného vyhotovenia uznesení a kontrola plnenia uznesení**

Poslancom obecného zastupiteľstva bolo zaslané písomné vyhotovenie uznesení č. 1 - 31/2017 z verejného zasadnutia obecného zastupiteľstva konaného dňa 22.02.2017. Z radov poslancov neboli prednesené žiadne pozmeňujúce a doplňujúce návrhy.

**Uznesenie č. 35/2017**

Obecné zastupiteľstvo v Dolnom Hričove

*schvaľuje:*

písomné vyhotovenie uznesení č. 1 - 31/2017 z verejného zasadnutia obecného zastupiteľstva konaného dňa 22.02.2017.

|  |  |
| --- | --- |
| Prítomní poslanci (menovite): | 5 poslancov - Ing. Michal Ballay, Štefan Hôrečný, Ján Hrazdíra Bibiána Odváhová, Ing. Jozef Vršanský |
| Ospravedlnení poslanci (menovite): | 4 poslanci - Pavol Ballay, prof. Dr. Ing. Martin Decký, Marián Medzihorský, Marta Rašovcová |
| Hlasovali za (menovite): | 5 poslancov - Ing. Michal Ballay, Štefan Hôrečný, Ján Hrazdíra, Bibiána Odváhová, Ing. Jozef Vršanský |
|  proti (menovite): | 0 poslancov |
|  zdržali sa (menovite): | 0 poslancov  |

**K bodu 5:**

**Vyhodnotenie, posúdenie a rozhodnutie o priamom predaji majetku obce Dolný Hričov 1/2017**

 Ing. Michal Ballay ako predseda výberovej komisie na otváranie obálok a posúdenia ponúk výberového konania k zverejnenému zámeru priameho predaja majetku obce Dolný Hričov 1/2017 zo dňa 23.02.2017 informoval, že v termíne do 13.03.2017 do 12,00 hod. bola predložená 1 cenová ponuka záujemcu JMKS, s.r.o., Dukelská 276/15, 014 01 Bytča, ktorá spĺňala všetky kritériá v zmysle predmetnej výzvy a platnej legislatíve, o čom bola spísaná zápisnica.

Predmetom zámeru je nehnuteľný majetok par.č. KN-C 637/5, LV č. 1, druh pozemku ostatné plochy o výmere 837 m2 v k.ú. Dolný Hričov. Uvedená novovytvorená parcela vznikla z pôvodnej parcely KN-C č. 637/5, druh pozemku ostatná plocha o výmere 1 673 m2 zapísanej na OÚ Žilina, katastrálny odbor, LV č. 1 geometrickým plánom č. 36418897-94/2016, overeným OÚ Žilina, katastrálny odbor pod č. 761/2016 dňa 27.04.2016.

**Uznesenie č. 36/2017**

Obecné zastupiteľstvo v Dolnom Hričove

*konštatuje, že:*

1. Obecné zastupiteľstvo obce Dolný Hričov uznesením č. 8/2017 zo dňa 22. 02. 2017 schválilo podľa § 9 ods. 2 písm. a) a c) a § 9a ods. 1 písm. c) zákona č. 138/1991 Zb. o majetku obcí v znení neskorších predpisov zámer predať svoj pozemok par. KN **-** C č. 637/5 o výmere 837 m2, druh pozemku:ostatné plochy, vedený na liste vlastníctva č. 1, k. ú. Dolný Hričov priamym predajom najmenej za cenu vo výške všeobecnej hodnoty pozemku určenej znaleckým posudkom č. 18/2017 vypracovaným znalcom Ing. Danou Kováčovou, bytom Medveckého 2, 960 01 Zvolen, ev. č. 911 766. Uvedená novovytvorená parcela vznikla geometrickým plánom č. 36418897-94/2016, overeným Okresným úradom Žilina, katastrálny odbor pod č. 761/2016, dňa 27. 04. 2016 z par. KN - C č. 637/5, druh pozemku: ostatné plochy o výmere 1 673 m2, zapísaných na Okresnom úrade Žilina, katastrálny odbor, pre katastrálne územie Dolný Hričov v liste vlastníctva č. 1.
2. Obec Dolný Hričov v zmysle § 9a ods. 5 zákona č. 138/1991 Zb. o majetku obcí v znení neskorších predpisov zverejnila zámer predať svoj pozemok par. KN **-** C č. 637/5 o výmere 837 m2, druh pozemku:ostatné plochy, vedený na liste vlastníctva č. 1, k. ú. Dolný Hričov priamym predajom na úradnej tabuli obce dňa 23. 02. 2017, na internetovej stráne obce dňa 23. 02. 2017, v regionálnej tlači dňa 28. 02. 2017 a zároveň zverejnila lehotu na doručovanie cenových ponúk záujemcov,
3. Kupujúci *spoločnosť JMKS, s.r.o., so sídlom Dukelská 276/15, 014 01 Bytča, SR, IČO* *50267710*  nie je právnickou osobou, v  ktorej zakladateľom, vlastníkom obchodného podielu, štatutárnym orgánom alebo členom štatutárneho orgánu, členom riadiaceho, výkonného alebo dozorného orgánu, alebo osobou uvedenou v § 9a ods. 6 písm. a) až g) zákona č. 138/1991 Zb. o majetku obcí v znení neskorších predpisov, ktorej obec nemôže previesť vlastníctvo svojho majetku bez obchodnej verejnej súťaže. V dôsledku uvedeného obec môže previesť svoje vlastníctvo nehnuteľného majetku, ktorý je uvedený v bode I. tohto uznesenia na kupujúceho.

*schvaľuje:*

podľa § 9 ods. 2 písm. a) a c) v spojení s § 9a ods. 1 písm. c) zákona č. 138/1991 Zb. o majetku obcí v znení neskorších predpisov priamy predaj pozemku par. KN **-** C č. 637/5 o výmere 837 m2, druh pozemku:ostatné plochy, vedený na liste vlastníctva č. 1, k. ú. Dolný Hričov kupujúcemu *spoločnosti JMKS, s.r.o., so sídlom Dukelská 276/15, 014 01 Bytča, SR, IČO: 50267710* za kúpnu cenu 47,22 €/m2, ktorá bola určená znaleckým posudkom č. 18/2017 zo dňa 03. 02. 2017 vypracovaným znalcom Ing. Danou Kováčovou, bytom Medveckého 2, 960 01 Zvolen, ev. č. 911 766, t.j. celková suma predstavuje čiastku 39 523,14 €.

|  |  |
| --- | --- |
| Prítomní poslanci (menovite): | 5 poslancov - Ing. Michal Ballay, Štefan Hôrečný, Ján Hrazdíra Bibiána Odváhová, Ing. Jozef Vršanský |
| Ospravedlnení poslanci (menovite): | 4 poslanci - Pavol Ballay, prof. Dr. Ing. Martin Decký, Marián Medzihorský, Marta Rašovcová |
| Hlasovali za (menovite): | 5 poslancov - Ing. Michal Ballay, Štefan Hôrečný, Ján Hrazdíra, Bibiána Odváhová, Ing. Jozef Vršanský |
|  proti (menovite): | 0 poslancov |
|  zdržali sa (menovite): | 0 poslancov  |

**K bodu 6:**

**Informácie JUDr. Mária Buksu**

 Na základe Zmluvy o poskytovaní právnych služieb zo dňa 12.10.2015 boli poskytované JUDr. Máriom Buksom, právne služby, s.r.o., Martin právne služby týkajúce sa daní z nehnuteľností za roky 2010, 2011 a 2012 spoločnosti Erste Group Immorent Slovensko, s.r.o., Bratislava. Stanovisko k riešeniu uvedenej problematiky bolo JUDr. Máriom Buksom zaslané k rokovaniu obecného zastupiteľstva, na ktorom sa osobne zúčastnil a ešte podrobnejšie sa venoval tématike. Zodpovedal otázky poslancom. Vzhľadom k tomu, že riešenie požiadavky spoločnosti Erste Group Immorent Slovensko, s.r.o., Bratislava týkajúcej sa existencie práva na vrátenie preplatkov na daniach, zápočtov práv na vrátenie preplatku na daniach s daňovými povinnosťami a vyčíslenia sankčných úrokov bude nad rámec záväzkov právnej kancelárie podľa uvedenej zmluvy (pôjde o vec právne zložitú a časovo náročnú), bude potrebné na poskytovanie ďalšej právnej pomoci v tejto veci dohodnúť osobitnú zmluvu o poskytovaní právnych služieb, resp. dodatok k pôvodnej zmluve.

Predložil približný časový harmonogram: spracovať analýzu - do konca 03/2017, iniciovať rokovanie s Finančným riaditeľstvom, uskutočniť rokovanie so zástupcami spoločnosti Erste Group Immorent Slovensko, s.r.o., Bratislava a ich právnym zástupcom - do konca 06/2017. Po diskusii poslancov bolo dohodnuté, že JUDr. Buksa do konca 12. pracovného týždňa, t.j. do 24.03.2017 zašle dodatok k Zmluve o poskytovaní právnych služieb zo dňa 12.10.2015.

**Uznesenie č. 37/2017**

Obecné zastupiteľstvo v Dolnom Hričove

*berie na vedomie:*

stanovisko JUDr. Mária Buksu, právne služby, s.r.o., Martin k riešeniu žiadosti Erste Group Immorent Slovensko, s.r.o., Bratislava zo dňa 20.03.2017 (je prílohou zápisu).

**Uznesenie č. 38/2017**

Obecné zastupiteľstvo v Dolnom Hričove

*schvaľuje:*

vypracovanie Dodatku k Zmluve o poskytovaní právnych služieb zo dňa 12.10.2015 medzi Obcou Dolný Hričov a JUDr. Máriom Buksom, právne služby, s.r.o., Martin a mandát starostovi obce Ing. Petrovi Zelníkovi k podpisovaniu všetkých náležitostí v súvislosti s riešením dane z nehnuteľností so spoločnosťou Erste Group Immorent Slovenko, s.r.o., Bratislava.

|  |  |
| --- | --- |
| Prítomní poslanci (menovite): | 5 poslancov - Ing. Michal Ballay, Štefan Hôrečný, Ján Hrazdíra Bibiána Odváhová, Ing. Jozef Vršanský |
| Ospravedlnení poslanci (menovite): | 4 poslanci - Pavol Ballay, prof. Dr. Ing. Martin Decký, Marián Medzihorský, Marta Rašovcová |
| Hlasovali za (menovite): | 5 poslancov - Ing. Michal Ballay, Štefan Hôrečný, Ján Hrazdíra, Bibiána Odváhová, Ing. Jozef Vršanský |
|  proti (menovite): | 0 poslancov |
|  zdržali sa (menovite): | 0 poslancov  |

**K bodu 7:**

**VZN č. 1/2017 o určení miesta a času zápisu dieťaťa na plnenie povinnej školskej dochádzky**

 V zmysle § 20 ods. 2 Zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov zákonný zástupca dieťaťa je povinný prihlásiť dieťa na plnenie povinnej školskej dochádzky v základnej škole (ďalej len „zápis“). Zápis sa koná v termíne od 1.4. do 30.4., ktorý predchádza začiatku školského roka, v ktorom má dieťa začať plniť povinnú školskú dochádzku. Zápis dieťaťa na plnenie povinnej školskej dochádzky v Základnej škole s materskou školou P. V. Rovnianka, Školská 248, 013 41 Dolný Hričov bol stanovený na deň 08.04.2017 (sobota) od 10,00 hod. do 14.00 hod. Návrh uznesenia bol vzatý na vedomie na zasadnutí obecného zastupiteľstva dňa 22.02.2017 uznesením č. 7/2017.

**Uznesenie č. 39/2017**

Obecné zastupiteľstvo v Dolnom Hričove

*schvaľuje:*

VZN č. 1/2017 o určení miesta a času zápisu dieťaťa na plnenie povinnej školskej dochádzky.

|  |  |
| --- | --- |
| Prítomní poslanci (menovite): | 5 poslancov - Ing. Michal Ballay, Štefan Hôrečný, Ján Hrazdíra Bibiána Odváhová, Ing. Jozef Vršanský |
| Ospravedlnení poslanci (menovite): | 4 poslanci - Pavol Ballay, prof. Dr. Ing. Martin Decký, Marián Medzihorský, Marta Rašovcová |
| Hlasovali za (menovite): | 5 poslancov - Ing. Michal Ballay, Štefan Hôrečný, Ján Hrazdíra, Bibiána Odváhová, Ing. Jozef Vršanský |
|  proti (menovite): | 0 poslancov |
|  zdržali sa (menovite): | 0 poslancov  |

**K bodu 8:**

**Pridelenie 3-izbového bytu v nájomnom dome „16 b.j., ul. Školská, Dolný Hričov“**

 P. Štefan Hôrečný, predseda Komisie pre sociálne, zdravotné a bytové otázky informoval prítomných o zasadnutí komisie v súvislosti so žiadosťou o pridelenie 3-izbového bytu v nájomnom dome „16 b.j., ul. Školská, Dolný Hričov“, ktorý sa uvoľnil po odchode p. Michala Dobroňa s rodinou. Žiadatelia, ktorí spĺňali podmienky a kritéria prideľovania bytov v bytových domoch v obci Dolný Hričov v zmysle platného VZN č. 2/2016 : p. Renáta Kováčová, p. Boris Sládeček, p. Ivana Formánková s manž., p. Daniela Muchýová. Komisia po preštudovaní jednotlivých žiadostí doporučila podľa naliehavosti pridelenie bytu nasledovne: 1. p. Renáta Kováčová, 2. P. Boris Sládeček, 3. P. Ivana Formánková s manželom, 4. P. Daniela Muchýová.

O pridelení bytu rozhodovalo obecné zastupiteľstvo tajným hlasovaním. Komisia pre sčítanie a vyhodnotenie hlasovania a jej predseda boli navrhnutí nasledovne: p. Mária Rapánová - predseda komisie, p. Štefan Hôrečný, p. Bibiána Odváhová.

**Uznesenie č. 40/2017**

Obecné zastupiteľstvo v Dolnom Hričove

*schvaľuje:*

predsedu a členov komisie pre sčítanie a vyhodnotenie tajného hlasovania pridelenia bytu v zložení:

p. Mária Rapánová - predseda komisie, p. Štefan Hôrečný, p. Bibiána Odváhová

|  |  |
| --- | --- |
| Prítomní poslanci (menovite): | 5 poslancov - Ing. Michal Ballay, Štefan Hôrečný, Ján Hrazdíra Bibiána Odváhová, Ing. Jozef Vršanský |
| Ospravedlnení poslanci (menovite): | 4 poslanci - Pavol Ballay, prof. Dr. Ing. Martin Decký, Marián Medzihorský, Marta Rašovcová |
| Hlasovali za (menovite): | 5 poslancov - Ing. Michal Ballay, Štefan Hôrečný, Ján Hrazdíra, Bibiána Odváhová, Ing. Jozef Vršanský |
|  proti (menovite): | 0 poslancov |
|  zdržali sa (menovite): | 0 poslancov  |

**Uznesenie č. 41/2017**

Obecné zastupiteľstvo v Dolnom Hričove

*berie na vedomie:*

výsledok tajného hlasovania pridelenia 3-izbového bytu v nájomnom dome „16 b.j., ul. Školská, Dolný Hričov“ v poradí: p. Renáta Kováčová - 3 hlasy, p. Boris Sládeček - 1 hlas, p. Ivana Formánková - 1 hlas, p. Daniela Muchýová - 0 hlasov.

**K bodu 9:**

**Žiadosť o zriadenie práva zodpovedajúce vecnému bremenu - p. Margaréta Klimová**

 Na predchádzajúcom zasadnutí obecného zastupiteľstva konanom dňa 22.02.2017 bola prejednávaná žiadosť p. Margaréty Klimovej a Mgr. Ľubomíra Klimu o zriadenie práva zodpovedajúce vecnému bremenu, ktoré sa vzťahuje na nehnuteľnosť parc. č. KN-E č. 1952/2 o výmere 202 m2, druh pozemku zastavané plochy a nádvoria, evidované na LV č. 1270 evidovanom na OÚ Žilina, katastrálny odbor pre k.ú. Dolný Hričov a ktoré spočíva v práve vstupu, prechodu peši a prejazdu jednostopovými alebo dvojstopovými vozidlami. Zároveň bol predložený návrh zmluvy a návrh na vklad práva zodpovedajúci vecnému bremenu. Na návrh prof. Dr. Ing. Martina Deckého bola predmetná žiadosť prerokovaná na zasadnutí Komisie pre dopravu, výstavbu a životné prostredie pri obecnom zastupiteľstve v Dolnom Hričove a následne boli žiadatelia vyzvaní o doplnenie podkladov k žiadosti v zmysle platnej legislatívy. Obec dňa 10.03.2017 pod č.j. 436/2017 obdržala odpoveď na výzvu k doplneniu podkladov.

**Uznesenie č. 42/2017**

Obecné zastupiteľstvo v Dolnom Hričove

*schvaľuje:*

zmluvu o zriadení práva zodpovedajúce vecnému bremenu a návrh na vklad vecného bremena do katastra nehnuteľností na parc. č. KN-E č. 1952/2 o výmere 202 m2, druh pozemku zastavané plochy a nádvoria, evidovanú na LV č. 1270 OÚ Žilina, katastrálny odbor pre k.ú. Dolný Hričov vo vlastníctve obce a ktoré spočíva v práve vstupu, prechodu peši a prejazdu jednostopovými alebo dvojstopovými vozidlami pre p. Margarétu Klimovú a Mgr. Ľubomíra Klimu, Osloboditeľov 152/2, 013 41 Dolný Hričov.

|  |  |
| --- | --- |
| Prítomní poslanci (menovite): | 5 poslancov - Ing. Michal Ballay, Štefan Hôrečný, Ján Hrazdíra Bibiána Odváhová, Ing. Jozef Vršanský |
| Ospravedlnení poslanci (menovite): | 4 poslanci - Pavol Ballay, prof. Dr. Ing. Martin Decký, Marián Medzihorský, Marta Rašovcová |
| Hlasovali za (menovite): | 5 poslancov - Ing. Michal Ballay, Štefan Hôrečný, Ján Hrazdíra, Bibiána Odváhová, Ing. Jozef Vršanský |
|  proti (menovite): | 0 poslancov |
|  zdržali sa (menovite): | 0 poslancov  |

**K bodu 10:**

**Návrh na zámenu nehnuteľností vo vlastníctve obce za nehnuteľnosti FO – manželov Hanuliakových**

Uznesením č. 179/2016 zo dňa 23.11. 2016 obecné zastupiteľstvo schválilo zámennú zmluvu medzi obcou a p. Jánom Hanuliakom a Mgr. Vierou Hanuliakovou, Pod sadom 1149/32, 010 04 Žilina - Závodie a to zámenu nehnuteľností - pozemkov vo svojom výlučnom vlastníctve obce (v podiele 1/1), konkrétne pozemky registra „C“ zapísané na LV 1270 vedenom Okresným úradom, katastrálnym odborom pre k.ú. Dolný Hričov, obec Dolný Hričov, okres Žilina:

1. par. KN - C č. 1110/6, druh pozemku trvalé trávne porasty o výmere 167 m2,
2. par. KN - C č. 1110/14, druh pozemku trvalé trávne porasty o výmere 352 m2,
3. par. KN - C č. 1274/4, druh pozemku zastavané plochy a nádvoria o výmere 45 m2,
4. par. KN - C č. 1284/7, druh pozemku ostatné plochy o výmere 60 m2,

za pozemky v bezpodielovom spoluvlastníctve manželov (v podiele 1/1) Jána Hanuliaka a Mgr. Viery Hanuliakovej rod. Rašovcovej, Pod Sadom 1149/32, 010 04 Žilina - Závodie zapísané na LV 606 vedenom Okresným úradom, katastrálnym odborom pre k.ú. Dolný Hričov, obec Dolný Hričov, okres Žilina.

 Vzhľadom k tomu, že schválením zámennej zmluvy neboli dodržané právne predpisy a  smernica obce, *Ing. Peter Zelník, starosta obce* požiadal o zrušenie uznesenia č. 179/2016 zo dňa 23.11. 2016 a zároveň schválenie zámeru zámeny uvedených nehnuteľností.

**Uznesenie č. 43/2017**

Obecné zastupiteľstvo v Dolnom Hričove

*schvaľuje:*

zrušenie uznesenia č. 179/2016, ktorým dňa 23. 11. 2016 Obecné zastupiteľstvo v Dolnom Hričove schválilo Zámennú zmluvu medzi Obcou Dolný Hričov a p. Jánom Hanuliakom a p. Mgr. Vierou Hanuliakovou.

|  |  |
| --- | --- |
| Prítomní poslanci (menovite): | 5 poslancov - Ing. Michal Ballay, Štefan Hôrečný, Ján Hrazdíra Bibiána Odváhová, Ing. Jozef Vršanský |
| Ospravedlnení poslanci (menovite): | 4 poslanci - Pavol Ballay, prof. Dr. Ing. Martin Decký, Marián Medzihorský, Marta Rašovcová |
| Hlasovali za (menovite): | 5 poslancov - Ing. Michal Ballay, Štefan Hôrečný, Ján Hrazdíra, Bibiána Odváhová, Ing. Jozef Vršanský |
|  proti (menovite): | 0 poslancov |
|  zdržali sa (menovite): | 0 poslancov  |

**Uznesenie č. 44/2017**

Obecné zastupiteľstvo v Dolnom Hričove

*schvaľuje:*

zverejnenie zámeru zámeny nehnuteľností obce Dolný Hričov: par. KN - C č. 1110/6, druh pozemku trvalé trávne porasty o výmere 167 m2, par. KN - C č. 1110/14, druh pozemku trvalé trávne porasty o výmere 352 m2, par. KN - C č. 1274/4, druh pozemku zastavané plochy a nádvoria o výmere 45 m2, par. KN - C č. 1284/7, druh pozemku ostatné plochy o výmere 60 m2, zapísané na LV 1270, vo výlučnom vlastníctve obce Dolný Hričov za pozemky par. KN - C č. 1110/15, druh pozemku zastavané plochy a nádvoria o výmere 236 m2, par. KN - C č. 1284/10, druh pozemku ostatné plochy o výmere 84 m2, zapísané na LV 606, v bezpodielovom spoluvlastníctve manželov Jána Hanuliaka, rod. Hanuliaka a Mgr. Viery Hanuliakovej, rod. Rašovcovej v zmysle § 9a ods. 8. písm. e) zákona č. 138/1991 Zb. v znení neskorších predpisov.

|  |  |
| --- | --- |
| Prítomní poslanci (menovite): | 5 poslancov - Ing. Michal Ballay, Štefan Hôrečný, Ján Hrazdíra Bibiána Odváhová, Ing. Jozef Vršanský |
| Ospravedlnení poslanci (menovite): | 4 poslanci - Pavol Ballay, prof. Dr. Ing. Martin Decký, Marián Medzihorský, Marta Rašovcová |
| Hlasovali za (menovite): | 5 poslancov - Ing. Michal Ballay, Štefan Hôrečný, Ján Hrazdíra, Bibiána Odváhová, Ing. Jozef Vršanský |
|  proti (menovite): | 0 poslancov |
|  zdržali sa (menovite): | 0 poslancov  |

**K bodu 11:**

**Návrh na vypracovanie PD na rekonštrukciu obecnej hasičskej stanice**

*Ing. Michal Ballay* dňa 13.03.2017 predložil k rokovaniu obecného zastupiteľstva „Návrh na vypracovanie projektovej dokumentácie na rekonštrukciu obecnej hasičskej stanice Dolný Hričov“.

Dňa 22.02.2017 bol schválený návrh zákona ktorým sa mení a dopĺňa zákon č. 526/2010 Z.z. o poskytovaní dotácií v pôsobnosti MV SR v znení neskorších predpisov, s pôsobnosťou od 01.07.2017. Na základe neho majú obce možnosť uchádzať sa o dotáciu na rekonštrukciu, modernizáciu a iné technické zhodnotenie budovy hasičskej stanice alebo hasičskej zbrojnice (prístavba, dostavba, výmena okien, dverí, kúrenia, vodovodu, kanalizácie, oplotenia...), vrátene projektovej dokumentácie, ako aj technického zhodnotenia hasičskej techniky a obstarania hasičskej techniky. Konkrétne výzvy MV SR na predkladanie projektov budú vyhlásené priebežne počas roka. Predbežne sa jedná o čiastku cca 30 000,00 € so spoluúčasťou žiadateľa vo výške 5% z jeho zdrojov. Do 31.03.2017 je potrebné poslať stručnú žiadosť 1x na Prezídium HaZZ a 1x na Sekretariát DPO SR so stručným zámerom rekonštrukcie, obnovy s uvedením približného rozpočtu. *Ing. Peter Zelník, starosta obce* informoval, že p. Pavol Ballay, predseda DHZ má pripravený rozpočet na rekonštrukciu hasičskej zbrojnice a požiadal poslancov obecného zastupiteľstvo o schválenie podania žiadosti o dotáciu.

**Uznesenie č. 45/2017**

Obecné zastupiteľstvo v Dolnom Hričove

*schvaľuje:*

podanie žiadosti na rekonštrukciu a obnovu hasičských zbrojníc a staníc.

|  |  |
| --- | --- |
| Prítomní poslanci (menovite): | 5 poslancov - Ing. Michal Ballay, Štefan Hôrečný, Ján Hrazdíra Bibiána Odváhová, Ing. Jozef Vršanský |
| Ospravedlnení poslanci (menovite): | 4 poslanci - Pavol Ballay, prof. Dr. Ing. Martin Decký, Marián Medzihorský, Marta Rašovcová |
| Hlasovali za (menovite): | 5 poslancov - Ing. Michal Ballay, Štefan Hôrečný, Ján Hrazdíra, Bibiána Odváhová, Ing. Jozef Vršanský |
|  proti (menovite): | 0 poslancov |
|  zdržali sa (menovite): | 0 poslancov  |

**K bodu 12:**

**Schválenie mandátu starostovi obce k vysporiadaniu majetkovo-právnych vzťahov pod budovou Domu služieb**

 V súčasnej dobe je budova Domu služieb - Domino nevyužívaná, technický stav je veľmi zlý. K ďalšiemu riešeniu tejto budovy je najskôr potrebné majetkovo-právne vysporiadanie pozemkov pod ňou. Na zasadnutie obecného zastupiteľstva bola predložená snímka z katastrálnej mapy, na ktorej sú uvedení vlastníci - LV č. 161. *Ing. Peter Zelník, starosta obce* požiadal prítomných poslancov o schválenie mandátu k majetkovo-právnemu vysporiadaniu pozemku registra „C“ č. KN 556/6 o výmere 529 m2, druh pozemku záhrada vedený na LV č 161 OÚ Žilina, katastrálny odbor pre k.ú. Dolný Hričov.

**Uznesenie č. 46/2017**

Obecné zastupiteľstvo v Dolnom Hričove

*schvaľuje:*

mandát starostovi obce k vysporiadaniu majetkovo-právnych vzťahov pod budovou Domu služieb

- parcela registra „C“ č. KN 556/6 o výmere 529 m2, druh pozemku záhrada vedený na LV č 161 OÚ Žilina, katastrálny odbor pre k.ú. Dolný Hričov.

|  |  |
| --- | --- |
| Prítomní poslanci (menovite): | 5 poslancov - Ing. Michal Ballay, Štefan Hôrečný, Ján Hrazdíra Bibiána Odváhová, Ing. Jozef Vršanský |
| Ospravedlnení poslanci (menovite): | 4 poslanci - Pavol Ballay, prof. Dr. Ing. Martin Decký, Marián Medzihorský, Marta Rašovcová |
| Hlasovali za (menovite): | 5 poslancov - Ing. Michal Ballay, Štefan Hôrečný, Ján Hrazdíra, Bibiána Odváhová, Ing. Jozef Vršanský |
|  proti (menovite): | 0 poslancov |
|  zdržali sa (menovite): | 0 poslancov  |

**K bodu 13:**

**Vypracovanie PD na rekonštrukciu Domu služieb administratívna budova a tepelno-energetický audit**

 V súvislosti s predchádzajúcim bodom rokovania obecného zastupiteľstva požiadal *Ing. Peter Zelník, starosta obce* o schválenie vypracovania projektovej dokumentácie Domu služieb - Domino - administratívna budova a vypracovanie tepelno-energetického auditu na túto budovu.

**Uznesenie č. 47/2017**

Obecné zastupiteľstvo v Dolnom Hričove

*schvaľuje:*

vypracovanie projektovej dokumentácie na rekonštrukciu Domu služieb - Domino - administratívna budova a vypracovanie tepelno-energetického auditu na túto budovu.

|  |  |
| --- | --- |
| Prítomní poslanci (menovite): | 6 poslancov - Pavol Ballay, Ing. Michal Ballay, Štefan Hôrečný, Ján Hrazdíra Bibiána Odváhová, Ing. Jozef Vršanský |
| Ospravedlnení poslanci (menovite): | 3 poslanci - prof. Dr. Ing. Martin Decký, Marián Medzihorský, Marta Rašovcová |
| Hlasovali za (menovite): | 5 poslancov - Pavol Ballay, Štefan Hôrečný, Ján Hrazdíra, Bibiána Odváhová, Ing. Jozef Vršanský |
|  proti (menovite): | 1 poslanec - Ing. Michal Ballay |
|  zdržali sa (menovite): | 0 poslancov  |

**K bodu 14:**

**Zmluva o spolupráci s firmou RIVERNET, s.r.o., Kotešová**

 **Spoločnosť RIVERNET, s.r.o. Kotešová požiadala o opätovné prehodnotenie predloženej Zmluvy o spolupráci, predmetom ktorej je zabezpečenie vybudovania kamerového systému na optickej infraštruktúre, zabezpečovanie prevádzky a údržby vybudovaného kamerového systému obce. Problematika bola prejednávaná na zasadnutiach obecného zastupiteľstva v r. 2016. Uznesením č. 115/2016 z 29.6.2016 bola schválená spolupráca so spoločnosťou RIVERNET, s.r.o. za účelom prevádzkovania kamerového systému v obci ako aj optického internetu a digitálnej televízie. Uznesením č. 181/2016 z 23.11.2016 obecné zastupiteľstvo neschválilo Zmluvu o spolupráci medzi Obcou Dolný Hričov a spoločnosťou RIVERNET, s.r.o.. Ing. Michal Ballay sa vyjadril, že uvedená problematika bola už riešená, firme bola umožnená prezentácia priamo na zasadnutí obecného zastupiteľstva a poslanci obecného zastupiteľstva sa k danej problematike už vyjadrili. *Ing. Peter Zelník*, starosta obce požiadal o opätovné vyjadrenie sa k spolupráci a k zmluve o spolupráci s firmou RIVERNET, s.r.o..**

**Uznesenie č. 48/2017**

Obecné zastupiteľstvo v Dolnom Hričove

*schvaľuje:*

**Zmluvu o spolupráci medzi Obcou Dolný Hričov a spoločnosťou RIVERNET, s.r.o..**

|  |  |
| --- | --- |
| Prítomní poslanci (menovite): | 6 poslancov - Pavol Ballay, Ing. Michal Ballay, Štefan Hôrečný, Ján Hrazdíra Bibiána Odváhová, Ing. Jozef Vršanský |
| Ospravedlnení poslanci (menovite): | 3 poslanci - prof. Dr. Ing. Martin Decký, Marián Medzihorský, Marta Rašovcová |
| Hlasovali za (menovite): | 1 poslanec - Pavol Ballay |
|  proti (menovite): | 2 poslanci - Ing. Michal Ballay, Ing. Jozef Vršanský |
|  zdržali sa (menovite): | 3 poslanci - Bibiána Odváhová, Štefan Hôrečný, Ján Hrazdíra  |

**Uznesenie č. 49/2017**

Obecné zastupiteľstvo v Dolnom Hričove

*schvaľuje:*

zrušenie **Uznesenía č. 115/2016 z 29.6.2016, ktorým bola schválená spolupráca so spoločnosťou RIVERNET, s.r.o. za účelom prevádzkovania kamerového systému v obci ako aj optického internetu a digitálnej televízie.**

|  |  |
| --- | --- |
| Prítomní poslanci (menovite): | 6 poslancov - Pavol Ballay, Ing. Michal Ballay, Štefan Hôrečný, Ján Hrazdíra Bibiána Odváhová, Ing. Jozef Vršanský |
| Ospravedlnení poslanci (menovite): | 3 poslanci - prof. Dr. Ing. Martin Decký, Marián Medzihorský, Marta Rašovcová |
| Hlasovali za (menovite): | 4 poslanci - Ing. Michal Ballay, Štefan Hôrečný, Ján Hrazdíra, Ing. Jozef Vršanský |
|  proti (menovite): | 0 poslancov |
|  zdržali sa (menovite): | 2 poslanci - Pavol Ballay, Bibiána Odváhová  |

**K bodu 15:**

**Doplnenie člena obecnej rady**

 Uznesením obecného zastupiteľstva č. 220/2016 z 14.12.2016 bolo schválené zachovanie obecnej rady. Vzhľadom k neprítomnosti 3 poslancov obecného zastupiteľstva na rokovaní, bol po vzájomnej dohode tento bod programu presunutý na najbližšie zasadnutie obecného zastupiteľstva.

**K bodu 16:**

**Projekt Schwarzenegger**

 ***Ing. Michal Ballay* dňa 13.03.2016** predložil k rokovaniu obecného zastupiteľstva „Projekt Schwarzenegger“ so žiadosťou o jeho podporu a schválenie. Predmetom projektu je zriadenie posilňovne v obci. Cieľom je rozšírenie možnosti využívania voľného času, snaha viesť ľudí k zdravému štýlu, t.j. všeobecná telesná kondícia, celková zdatnosť, zlepšenie držania tela, zlepšenie vzhľadu postavy. Zodpovednými za projekt sú: p. Ján Sládek, p. Marek Majerčík, p. Juraj Vršanský za spolupráce Ing. Michala Ballaya. Termín projektu: 01.04.2017 - 01.04.2018. V návrhu bol predložený aj prevádzkový poriadok posilňovne, základné pravidlá bezpečnosti pre tréning a návrh zmluvy o nájme nebytových priestorov na 1 rok v priestoroch Kultúrneho domu v Dolnom Hričove. Medzi poslancami tento návrh mal kladnú odozvu. Prítomná na zasadnutí obecného zastupiteľstva, p. Renáta Kováčiková, sa informovala, či vybavenie posilňovne má certifikát.

**Uznesenie č. 50/2017**

Obecné zastupiteľstvo v Dolnom Hričove

*schvaľuje:*

Projekt Schwarzenegger

|  |  |
| --- | --- |
| Prítomní poslanci (menovite): | 6 poslancov - Pavol Ballay, Ing. Michal Ballay, Štefan Hôrečný, Ján Hrazdíra Bibiána Odváhová, Ing. Jozef Vršanský |
| Ospravedlnení poslanci (menovite): | 3 poslanci - prof. Dr. Ing. Martin Decký, Marián Medzihorský, Marta Rašovcová |
| Hlasovali za (menovite): | 6 poslancov - Pavol Ballay, Ing. Michal Ballay, Štefan Hôrečný, Ján Hrazdíra, Bibiána Odváhová, Ing. Jozef Vršanský |
|  proti (menovite): | 0 poslancov |
|  zdržali sa (menovite): | 0 poslancov  |

**Uznesenie č. 51/2017**

Obecné zastupiteľstvo v Dolnom Hričove

*ukladá:*

zodpovedným za projekt Schwanzeggener p. Jánovi Sládekovi, p. Marekovi Majerčíkovi, p. Jurajovi Vršanskému za spolupráce Ing. Michala Ballaya predložiť na najbližšie zasadnutie obecného zastupiteľstva návrh nájomnej zmluvy.

**K bodu 17:**

**Informácie starostu obce**

- Dotácia na spracovanie územno-plánovacej dokumentácie, zvolanie zhromaždenia občanov obce

 Dolný Hričov a miestnej časti Peklina.

V súvislosti so žiadosťou Ing. Michala Ballaya o vyjadrenie zo dňa 13.03.2017 vo veci vysvetlenia z akých dôvodov obec Dolný Hričov nepožiadala o dotáciu na vypracovanie územno-plánovacej dokumentácie obce a o ďalších postupoch a spôsobe financovania bol prizvaný na zasadnutie obecného zastupiteľstva Ing. arch. Vladimír Barčiak ako odborne spôsobilá osoba. Informoval o postupoch pri spracovávaní územného plánu: prípravné práce, spracovanie dokumentácie prieskumov a rozborov, spracovanie a prerokovanie zadania pre vypracovanie územného plánu,

schválenie zadania, spracovanie a prerokovanie konceptu, spracovanie a prerokovanie návrhu, schválenie návrhu riešenia územného plánu. Obec o dotáciu na vypracovanie územného plánu môže požiadať až po schválení zadania. Vzhľadom k nízkej angažovanosti občanov pri predkladaní názorov na obsah riešenia územného plánu veľmi podporuje zvolanie verejného zhromaždenia obyvateľov.

**Uznesenie č. 52/2017**

Obecné zastupiteľstvo v Dolnom Hričove

*berie na vedomie:*

príspevok Ing. arch. Vladimíra Barčiaka k vypracovaniu nového územného plánu obec Dolný Hričov a miestnej časti Peklina.

**Uznesenie č. 53/2017**

Obecné zastupiteľstvo v Dolnom Hričove

*schvaľuje:*

zvolanie verejného zhromaždenia obce Dolný Hričov a miestnej časti Peklina k vypracovaniu nového územného plánu v termíne:

31.03.2017 v Kultúrnom dome v Pekline o 17,00 hod.

07.04.2017 v Kultúrnom dome v Dolnom Hričove o 17,00 hod.

|  |  |
| --- | --- |
| Prítomní poslanci (menovite): | 6 poslancov - Pavol Ballay, Ing. Michal Ballay, Štefan Hôrečný, Ján Hrazdíra Bibiána Odváhová, Ing. Jozef Vršanský |
| Ospravedlnení poslanci (menovite): | 3 poslanci - prof. Dr. Ing. Martin Decký, Marián Medzihorský, Marta Rašovcová |
| Hlasovali za (menovite): | 5 poslancov - Pavol Ballay, Štefan Hôrečný, Ján Hrazdíra, Bibiána Odváhová, Ing. Jozef Vršanský |
|  proti (menovite): | 0 poslancov |
|  zdržali sa (menovite): | 0 poslancov  |

 mimo rokovacej

 miestnosti (menovite): 1 poslanec - Ing. Michal Ballay

- Eurofondy na zníženie energetickej náročnosti verejných budov (budova ZŠ s MŠ ročníky 1-4, ŠKD, ŠJ a MŠ a budova Domu služieb - Domino).

MŽP SR zverejnilo výzvu na predkladanie žiadostí o nenávratný finančný príspevok, v rámci ktorej je možné získať nenávratnú finančnú pomoc vo výške 95 % z oprávnených nákladov na investície zamerané na zníženie spotreby energie pri prevádzke verejných budov.

- Káblový distribučný systém - informácia o požadovaných dokumentoch od Ing. Petra Babica, prevádzkovateľa KDS v obci Dolný Hričov (mesačný poplatok za základnú a rozšírenú programovú ponuku, zoznam užívateľov - uzatvorené/ukončené zmluvy, súpis technológie KDS).

**Uznesenie č. 54/2017**

Obecné zastupiteľstvo v Dolnom Hričove

*berie na vedomie:*

Informácie starostu obce

**K bodu 18:**

**Informácie zástupcu starostu, hlavného kontrolóra, poslancov a predsedov komisií**

*p. Pavol Ballay* - informoval, že dňa 11.02.2017 sa konalo valné zhromaždenie územnej organizácie DPO SR, podklady k dotácii na rekonštrukciu a obnovu hasičských zbrojníc a staníc - predbežný rozpočet je pripravený, chýba už len doplniť kalkuláciu na výmenu okien a dverí, žiadosť v termíne bude odoslaná. V dňoch 08. 04. a 09.04. 2017 sa bude konať aktualizačné školenie preventivárov PO obce, na ktoré je prihlásený p. Róbert Chlebúch. Žiadosť o pridelenie povodňového vozíka bola odoslaná dňa 20.02.2017 a zvažuje sa ešte podanie žiadosti o hasičské vozidlo.

*Ing. Michal Ballay* sa venoval výzvam o dotácie:

 - zvýšenie dotácie pre DHZO v rámci celoplošného rozmiestnenia síl a prostriedkov (pre Obec Dolný Hričov na základe zaradenia podľa Vyhlášky MV SR č. 30/201 Z.z.§ 4 ods. 1 písm. a) až d) sa paušálna finančná podpora zvyšuje z čiastky 2 000,- € na čiastku 3 000,- €).

- výzva Žilinského samosprávneho kraja - financovanie programu „Regionálny rozvoj - Verejný priestor a verejná infraštruktúra, minimálna a maximálna výška dotácie je 500,- € - 1 500,- €, dátum uzávierky výzvy: 28.04.2017.

- spomenul predloženie projektu „Zvýšenie povedomia a osobného angažovania sa obyvateľstva v oblasti separácie komunálneho odpadu v obce Dolný Hričov“ ku žiadosti o grant od Nadácie VÚB v  r. 2016, ktorá bola zamietnutá.

Predniesol tiež požiadavku na opravu, resp. výmenu basketbalového koša v športovom areáli.

*p. Štefan Hôrečný* - Komisia pre sociálny, zdravotné a bytové otázky okrem žiadostí o pridelenie bytu sa venovala aj  **žiadosti p. Jána Uhlárika doručenú na obecný úrad dňa 13. 01. 2017 o kompenzačný príspevok na bývanie - žiadosť bola zamietnutá. Informoval sa, či v dopravnom projekte je zahrnuté aj dopravné zrkadlo na križovatke ul. Osloboditeľov a Mládeže a poukázal na potrebu informačných tabúľ v obci.**

*p. Ján Hrazdíra* sa informoval na dopravné značenie v Pekline.

*Ing. Jozef Vršanský* sa vrátil k problematiky vypracovania územného plánu obce. Požiadal o informáciu o zapojení sa občanov - vyplnenie predložených dotazníkov (obec ku dňu konania zasadnutia obecného zastupiteľstva obdržala 17 vyplnených dotazníkov). Jeho koncepčný návrh: OcÚ premiestniť do Domu služieb, v priestoroch obecného úradu by mohol byť napr. stacionár, klub dôchodcov..., MPPS vytvoriť nové priestory, v priestoroch MPPS zriadiť parkovisko využívané napr. pri pohreboch, pamiatke zosnulých.

*P. Bibiána Odváhová* informovala o zabíjačkových slávnostiach , upozornila na poruchu elektrickej trúby v kultúrnom dome. Uskutočnilo sa druhé stretnutie k Fazuľovici. Ako hlavní hostia sú pozvaní Robo Kazík a Marcela Lajferová. Bola uskutočnená výmena okien na dvoch triedach v budove základnej školy ročníky 1-4.

Na záver informoval *Ing. Peter Zelník, starosta obce* o informácii, žiadosti a vyúčtovaní akcie „Zabíjačkové slávnosti alebo Prasačiny“ od p. Ladislava Kaveckého, ktoré obdržala obec pred zasadnutím obecného zastupiteľstva (13.41 hod.). Materiál bude predložený na ďalšie zasadnutie obecného zastupiteľstva.

**K bodu 19:**

**Diskusia**

*p. Jozef Kancnýř* sa informoval na výstavbu vodovodu a kanalizácie pre obyvateľov ul. Na Šefranicu, sťažoval sa na podmienky bývania - okrem zvýšenej hlučnosti, prašnosti a prejazdu motorových vozidiel z dôvodu výstavby D1, musia znášať aj prejazd motorových vozidiel spoločnosti DPD SK s.r.o. nielen v denných ale aj v nočných hodinách. Ďalej sa informoval na umiestnenie kontajnerov na odpad, možnosť vývozu odpadu do kontajnerov na MPPS aj v sobotu.

*p. Renáta Kováčiková* požiadala o zákaz vodenia psov do priestorov Športového areálu.

**Uznesenie č. 55/2017**

Obecné zastupiteľstvo v Dolnom Hričove

*berie na vedomie*

diskusné príspevky od občanov*.*

**K bodu 20:**

**Návrh a schválenie uznesenia**

**Zapisovateľka *p. Rudolfa Sládková* predniesla návrh uznesení č. 32 - 56/2017 z verejného zasadnutia obecného zastupiteľstva konaného dňa 22.03.2017*.***

**Uznesenie č. 56/2017**

*Obecné zastupiteľstvo v Dolnom Hričove*

*schvaľuje:*

návrh uznesení z rokovania obecného zastupiteľstva č. 32 - 56/2017 zo dňa 22. 03. 2017

|  |  |
| --- | --- |
| Prítomní poslanci (menovite): | 5 poslancov - Pavol Ballay, Štefan Hôrečný, Ján Hrazdíra Bibiána Odváhová, Ing. Jozef Vršanský |
| Ospravedlnení poslanci (menovite): | 4 poslanci - Ing. Michal Ballay, prof. Dr. Ing. Martin Decký, Marián Medzihorský, Marta Rašovcová |
| Hlasovali za (menovite): | 5 poslancov - Pavol Ballay, Štefan Hôrečný, Ján Hrazdíra, Bibiána Odváhová, Ing. Jozef Vršanský |
|  proti (menovite): | 0 poslancov |
|  zdržali sa (menovite): | 0 poslancov  |

**K bodu 21:**

**Záver**

 *Ing. Peter Zelník, starosta obce* sa na záver rokovania obecného zastupiteľstva poďakoval prítomným za účasť a ukončil zasadnutie obecného zastupiteľstva.

|  |  |  |  |
| --- | --- | --- | --- |
| Zapisovateľka: | *Rudolfa Sládková* | ......................................... |  |
| Overovatelia: | *Štefan Hôrečný* | ......................................... |  |
|  |  |  |  |
|  | *Bibiána Odváhová* | ......................................... |  |

V Dolnom Hričove dňa 22. 03. 2017

 Ing. Peter Zelník, starosta obce